stanford-oval/wikipedia huggingface dataset:
Lordi (yhtye)
Historia > To Beast or Not to Beast (2012−2014)

Otuksen korvaajaksi yhtye löysi rumpali Manan juuri ennen uuden albumin äänityksiä. Uudella kokoonpanollaan Lordi aloitti kuudennen albuminsa äänitykset Nashvillessä 1. syyskuuta 2012. Kuudennen albumin musiikkityyliin yhtye otti entistäkin raskaamman otteen. Kunnianosoituksena edesmennelle rumpalille Otukselle levyn päätösraidaksi laitettiin hänen keikoilla soittama ja äänittämä rumpusoolo nimellä ”SCG6: Otus’ Butcher Clinic”.
Ennen uuden albumin julkaisua Lordi esitti uuden singlensä ”The Riff” saksalaisessa WOK WM -urheilukilpailussa, jolloin Lordi nähtiin ensi kertaa esiintymässä nykyisessä kokoonpanossaan. Amen, Hella, OX ja Mana edustivat Suomea samassa urheilukilpailussa. Yhtye esiintyi myös irlantilaisen The Late Late Show -ohjelman päätösnumerona 22. helmikuuta 2013.
Kuudes albumi To Beast or Not to Beast julkaistiin 1. maaliskuuta 2013, ja se sai kriitikoilta myönteisen vastaanoton. Albumin julkaisun jälkeen Mr. Lordi ja Mana kiersivät Eurooppaa antamassa lehti- ja videohaastatteluja. Tämän jälkeen yhtye lähti koko vuoden mittaiselle ”Tour Beast or Not Tour Beast” -kiertueelle, joka kattoi yhden konsertin myös Japanissa.
Savonlinnassa järjestettiin kesällä 2014 ensimmäinen virallinen Lordi-näyttely, ”The Other side of Lordi”, jossa oli esillä yhtyeen vanhoja esiintymisasuja ja lavarekvisiittaa sekä Mr. Lordin maalauksia. Avajaisissa vierailivat Mr. Lordi ja Amen.
Lordin kotimaan menestyksen hiipumista käsittelevä dokumenttielokuva Monsterimies sai ensi-iltansa 26. syyskuuta 2014. Dokumentti sai Mr. Lordilta kritiikkiä sen kertomasta vääristellystä totuudesta ja valheellisesta kuvasta, jolloin Lordi ja yhtyeen levy-yhtiö Sony Music sanoutuivat irti hankkeesta ennen ensi-iltaa.
Historia > Scare Force One (2014−2016)

Kesän 2014 festivaalikiertueen lopulla yhtye alkoi äänittää uutta albumia Helsingin Finnvox-studiossa. Äänityksiä jatkettiin Spede Pasasen mökillä. Uusi single ”Nailed By The Hammer Of Frankenstein” julkaistiin 19. syyskuuta 2014. Lordin seitsemäs albumi Scare Force One julkaistiin 31. lokakuuta 2014. Sen kunniaksi yhtye teki yhden kotimaan keikan muutaman vuoden tauon jälkeen.
Helmikuussa 2015 Lordi aloitti huhtikuuhun asti kestävän ”Tour Force One” -kiertueen Euroopassa. Helmikuussa Hella ilmoitti olevansa raskaana. Raskaus ei vaikuttanut yhtyeen juuri alkaneeseen kiertueeseen. 31. maaliskuuta 2015 yhtye esiintyi Eurovision’s Greatest Hits -konsertissa Lontoossa. Toukokuussa 2015 Hella ilmoitti, ettei kykene esiintymään kesän festivaaleilla ja häntä tuurasi toinen kosketinsoittaja samantyylisellä hahmolla, taiteilijanimellä Nalle.
Helmikuussa 2016 Lordi esitti Euroviisuvoittokappaleensa "Hard Rock Hallelujah" Uuden Musiikin Kilpailun finaalilähetyksessä, jossa Mr. Lordi esitti sahaavansa sairaalapetiin sidotun juontaja Krista Siegfridsin lavalla. Lordin esiintymisasuja, lavarekvisiittaa ja kansitaidetta oli esillä ”ExtraLordinary” -näyttelyssä Helsingin Jätkäsaaressa 17. kesäkuuta - 13. elokuuta 2016.
Lordi juhlisti 10 vuotta täyttänyttä The Arockalypse -levyään soittamalla ”The Arockalypse 2006 Redux Show” -nimeä kantaneen teemakeikan Tuska-festivaalien päälavalla heinäkuussa 2016.
Historia > Monstereophonic – Theaterror vs. Demonarchy (2016–2018)

Yhtye alkoi joulukuussa 2015 äänittämään uutta albumia. Alkuperäinen suunnitelma oli julkaista uusi levy toukokuussa, mutta julkaisu siirtyy elo-syyskuulle.
Heinäkuussa 2016 levyn nimeksi paljastettiin Monstereophonic – Theaterror vs. Demonarchy, ja se julkaistiin 16. syyskuuta 2016. Albumin ensimmäiset kuusi kappaletta edustavat perinteisempää Lordia, 3–4-minuuttisia rock-kappaleita. Loput kuusi kappaletta muodostavat jatkokertomuksen. Musiikillisesti kappaleet ovat metallisempia ja progressiivisempia. Kappaleet ovat pidempiä kuin Lordin kappaleet ovat yleensä olleet.
2016 elokuun lopulla ilmestyi musiikkivideo kappaleeseen Hug You Hardcore. Lokakuussa Lordi lähti Euroopan kiertueelle, ja helmikuussa 2017 yhtye lähti kiertämään Pohjois-Amerikkaa. Hella jäi äitiyslomalle kesällä 2017. Koskettimia soitti festivaalikeikoilla Nalle, joka oli tuurannut Hellaa aiemmin vuonna 2015.
Historia > Sexorcism (2018–2020)

Lordin yhdeksäs albumi Sexorcism julkaistiin 25. toukokuuta 2018. Yhtye lupasi etukäteen "kohutuinta levyä tähän saakka". Levyltä julkaistiin singlenä kappale "Your Tongue's Got The Cat" 13. huhtikuuta  2018 ja "Naked in My Cellar" 4. toukokuuta 2018.
Yhtye taltioi 23.  marraskuuta 2018 Prattelnissa Sveitsissä esittämänsä keikan ja julkaisi siitä myöhemmin DVD:n Recordead Live – Sextourcism in Z7.
Lordi esiintyi perjantaina 28. joulukuuta 2018 Helsingin Tavastia-klubilla. Edellisestä Suomen keikasta oli yli kaksi vuotta, ja edellisesta Tavastian keikasta kymmenen vuotta. Seuraavan kerran Lordi esiintyi Suomessa Rockfestillä Hyvinkäällä kesäkuussa 2019.
Lordin basisti OX lopetti kesän 2019 keikkojen jälkeen yhtyeessä. OXin viimeinen esiintyminen oli Saksassa Reload Festivaleilla 23. elokuuta.
Historia > Killection (2020–2021)

Lordin uusi basisti Hiisi, sekä single "Shake the Baby Silent" julkaistiin marraskuussa 2019. Yhtye esiintyi uusilla asuillaan ensi kertaa Helsingin jäähallissa 13. joulukuuta 2019 yhdessä Beast In Blackin kanssa. Myöhemmin marraskuussa julkaistiin toinen single "I Dug a Hole in the Yard for You", jolle kuvattiin myös musiikkivideo.
Yhtyeen kymmenennen levyn teema on fiktiivinen kokoelmalevy. Kappaleet ovat keskenään hyvin erilaisia, eikä levyllä ole yhtenäistä soundia. Muun muassa Kissille kappaleita säveltänyt Jean Beauvoir osallistui levyn tekoon säveltämällä Lordin kanssa kappaleita levylle. Osa kappaleista kuulostaa tarkoituksella kuin ne olisi äänitetty 70-luvulla. Levy äänitetään useassa studiossa ympäri Suomen, kuten Torniossa, Helsingissä ja Tampereella. Jokaisessa studiossa äänitetään 3-4 kappaletta. Osan kappaleista yhtye äänittää Tornion Musiikkitalolla. Tornio on olennainen osa Lordin historiaa, sillä yhtyeen ensimmäisiä demoja äänitettiin kaupungissa vuonna 1993. Äänityksissä käytetään myös Kiss-yhtyeen Gene Simmonsin käyttämää bassokitaraa. Levyllä on mukana useita äänittäjiä.
Lordin kymmenes albumi Killection julkaistiin 31. tammikuuta 2020. Albumi ylsi ensimmäisellä listaviikollaan Suomen virallisen listan sijalle 8 sekä fyysisen albumilistan ykköseksi. Huhtikuussa yhtye lähti Killectour -nimiselle Euroopan kiertueelle, jota piti seurata kuuden keikan mittainen Suomen-kiertue, mutta koronaviruksen aiheuttaman poikkeustilanteen seurauksena kiertue keskeytettiin ja siirrettiin vuoteen 2021. Jouduttuaan keikkatauolle, Lordi järjesti internetissä Scream Stream -nimisen erikoiskeikan, joka soitettiin Rovaniemellä ja esitettiin suoratoistona internetissä 22. toukokuuta 2020.  Suoratoistona järjestetty keikka joutui palvelunestohyökkäyksen kohteeksi.
Yhtye esiintyi Vuoden 2021 Eurovision laulukilpailun Rock The Roof -nimisessä ohjelmanumerossa.
Historia > Seitsemän albumin kokonaisuus Lordiversity (2021–2022)

Vuonna 2021 Lordi aloitti äänittämään eri genrejen studioalbumeja, jotka täydensi Killection-levylle kootun kuvitteellisen julkaisuhistorian 1970-luvulta 1990-luvulle. Mr. Lordi olisi halunnut tehdä kymmenen albumia, mutta levy-yhtiö suostui seitsemään albumiin. Ensimmäinen single "Believe Me" oli discolevyltä Superflytrap ja se julkaistiin 19. elokuuta 2021. Lokakuussa 2021 julkaistu musiikkivideo Humanimals -levyn "Borderline" -kappaleelle tehtiin yhteistyössä Tivoli Sariolan kanssa; Tivolin kummitusjuna päivitettiin Lordi-teemaiseksi ja se otettiin tivolissa käyttöön keväällä 2022.
Yhtye julkaisi Lordiversity-nimisen seitsemän albumin musiikkiboksin 26. marraskuuta 2021.  Yhtyeellä olisi ollut seitsemän albumin yhtäaikaisella julkaisulla mahdollisuus päästä Guinnessin ennätysten kirjaan, mutta Mr. Lordin mukaan se olisi maksanut yli 30 000 puntaa ja kyseistä ennätystä käytettäessä julkaisun markkinoinnissa vielä enemmän. Suoratoistopalveluihin albumit julkaistiin yksitellen helmikuuhun 2022 mennessä. Yhtye ei tehnyt uusia pukuja, kuten on ollut tapana aiempien levyjen kohdalla.
Toukokuussa 2022 pitkäaikainen kitaristi ja alkuperäisjäsen Amen kertoi jättävänsä yhtyeen. Mr. Lordin lausunnon mukaan Amenin ja muiden jäsenten välit olivat rakoilleet jo miltei vuosikymmenen ajan ja tulehtuivat lopulta niin pahoin, ettei yhteistyön jatkaminen ollut mahdollista. Amenin korvasi kitaristi Kone, joka esiintyi ensimmäisen kerran Lordin festivaalikeikoilla kesällä 2022.
Yhtyeestä julkaistiin 13. syyskuuta 2022 kirja Lordiary, jonka on kirjoittanut Maria Jyrkäs.
Historia > Screem Writers Guild (2022-2025)

Marraskuussa 2022 yhtye solmi levytyssopimuksen Atomic Fire Recordsin kanssa. Uuden albumin tekeminen alkoi tammikuussa 2022. Kansikuvan Mr. Lordi maalasi ennen, kuin uusista asuista oli tietoakaan. Uusien asujen suunnittelu alkoi loppuvuoden Euroopan kiertueella, toteutuksessa meni tammi-helmikuu 2023. Lordi julkaisi Screem Writers Guild -albumin 31. maaliskuuta 2023.
Levy ylsi parhaimmillaan Suomen albumilistan sijalle 7, fyysisen albumilistan sijalle 2, Saksan virallisen albumilistan sijalle 28 ja Sveitsin albumilistan sijalle 86.
Lordi aloitti Unliving Pictour Show -Euroopan kiertueen maaliskuun 14. päivänä 2024 Tukholmasta..
Historia > Limited Deadition (2025-)

Lordi julkaisee 19. albuminsa Limited Deadition 21. maaliskuuta 2025.
Musiikki

Musiikkinäytteet
”Devil is a Loser” oli  -albumin toinen singlejulkaisu.
Äänitiedostojen kuunteluohjeet
Lordin musiikin sävellyksestä ja sanoituksesta vastaa yhtye itse. Kappaleiden sanoituksista päävastuun on ottanut Mr. Lordi, kieliopillisena avustajanaan Tracy Lipp. Sanoitusten keskeisiä aiheita ovat oman tien kulkeminen, rock-musiikki, seksi ja erilaiset kauhutarinat.
Vaikka yhtye mielletään usein hard rock -yhtyeeksi, Lordi soittaa perinteistä hard rockia raskaampaa musiikkia, jonka vuoksi Lordi määritellään myös metallimusiikkiyhtyeeksi. Vuosien aikana yhtyeen musiikkityyli on muuttunut entistäkin raskaampaan suuntaan. Useiden kappaleiden kauhuteemaisten sanoitusten ja tehosteiden vuoksi yhtyeen musiikki määritellään myös shock rockiksi. Musiikillisia vaikutteita yhtye on saanut eniten suurimmalta esikuvaltaan Kissiltä, jonka lisäksi yhtye on saanut vaikutteita muun muassa W.A.S.P.-yhtyeeltä, Alice Cooperilta ja Twisted Sisteriltä.
Mr. Lordi laulaa muutamalla eri lauluäänellä. Ensimmäinen on karhea, kurkusta huudettu perushuutoääni. Se kuuluu samaan kategoriaan kuin Motörheadin Lemmy Kilmisterin, Kissin Gene Simmonssin, sekä Alice Cooperin äänet. Tällä äänellä Mr. Lordi laulaa yleensä kertosäkeet. Ääni on skaalaltaan suppea, minkä vuoksi Lordin kappaleet ovat yleensä sävellajissa yleensä G, A tai H.
Toinen ääni on falsetti kurkkusäröllä, jota käyttää myös yksi Lordin esikuvista Udo Dirkschneider.
Kolmas on kuiskauksen, ja kurkkuäänen sekoitus, jota Mr. Lordi käyttää kappaleiden väliosissa. Se on hyvin rajoitettu äänellisesti, ja Mr. Lordi tekee sillä yleensä vain pari nuottia.
"The Devil Hides Behind Her Smile" -kappale on Lordin ensimmäinen, jossa Mr. Lordi laulaa puhtaasti.
Esiintyminen > Esiintymisasut ja julkisuuslinja

Lordi on tunnettu käyttämistään hirviöasuista ja -naamioista, joiden valmistuksesta vastaa Mr. Lordi. Asut uusitaan yleensä aina ennen uuden albumin julkaisua. Mr. Lordi on ilmoittanut saaneensa idean yhtyeen pukuihin kauhuelokuvista ja Kissiltä. Yhtyeen jäsenten käyttämät esiintymisasut perustuvat heidän hirviöhahmoihinsa. Jokainen yhtyeen jäsen on suunnitellut oman Lordi-hahmonsa yhdessä puvuista vastaavan Mr. Lordin kanssa. Ainoa poikkeus on yhtyeen entinen rumpali Kita, joka halusi käyttöönsä yhtyeen alkuperäisbasisti G-Stealerin alien-hahmon. Hahmoina Lordi esiintyy yhtyeen sarjakuvissa, musiikkivideoissa ja kauhuelokuvissa sekä kotisivujensa esittelyteksteissä.
Kun yhtye ensin on ideoinut uudet asut, muovaillaan savesta mallit, joiden päälle valataan kipsit. Kun kipsi on kuivunut, savi kopautellaan irti, ja levitetään ohut kerros lateksia kipsimuottiin, ja annetaan kuivua. Kerroksia laitetaan 5–6 kertaa. Lopuksi lateksi maalataan. Materiaalit maksavat noin tuhat euroa pukua kohden.
Esiintymisasujen lisäksi jokainen Lordin jäsen esiintyy taiteilijanimellä. Esiintymisasut ja taiteilijanimet ovat tärkeä osa Lordin imagoa, eikä yhtye halua esiintyä julkisuudessa ilman niitä. Lordin jäsenet antoivat aluksi ainoastaan radio- ja lehtihaastatteluja. Myöhemmin on annettu televisiohaastatteluja siviilivaatteissakin, mutta vain selin kameraan.
Yhtye on myös useaan otteeseen vedonnut mediaan olla ”tuhoamatta” heidän rakentamaansa imagoa ja vakuuttanut että työtä tehdään tosissaan, eikä siinä ole mukana huumoria tai parodiaa. Yhtyeen tarkan ja myyttisen julkisuuslinjan seurauksena useat lehdet ympäri maailmaa ovat olleet halukkaita julkaisemaan Lordin jäsenten enemmän tai vähemmän oikeita kasvoja ja nimiä.
Esiintyminen > Lavaesiintyminen

Pyrotekniikalla ja kauhuelementeillä on tärkeä osa Lordin lavaesiintymisessä. Vaikutteita pyrotekniikan käyttöön yhtye on saanut Kissiltä, kun taas kauhuelementtejä ovat innoittaneet kauhuelokuvat. Pyrotekniikan käyttö oli yhtyeen alkuperäisen rumpalin Kitan idea, ja hänen erottamisensa jälkeen pyrojen käyttö väheni huomattavasti. Lordin lavashow’ssa on ollut parhaimmillaan 179 pyrotekniikalla varustettua lavaesinettä. Pyrotekniikkaa yhtye käyttää myös soittimissaan. Enimmillään yhden keikan pyrotekniikka on maksanut yli 2000 euroa.
Lordin lavaesiintymiseen kuuluvat näyttävät rekvisiitat ja lavarakennelmat, jotka uusitaan aina uuden levyn myötä. Lavarakennelmien lisäksi yhtyeen jokaisella jäsenellä on omaa rekvisiittaa, joita käytetään tietyissä kappaleissa. Yhtyeen lavashow’hun kuuluu myös monia taustahahmoja, eli erilaisiksi kappaleiden teemoihin sopiviksi hirviöiksi maskeerattuja avustajia. Toisinaan yhtyeen jäsenet myös esittävät tappavansa jonkun taustahahmon. Lordin liveshow’n olennainen osa on myös pidennetyt lopetukset kappaleissa, sekä ajoittaiset puheet ja soolot kappaleiden välissä.
Lordin lavaesiintymistä on varsinkin Suomessa arvosteltu liian raa’asta show’sta. Yhtye on kommentoinut, ettei Lordin tarkoitus ole olla koko perheen hupia vaan tarjota elämys niille, jotka ymmärtävät kauhuviihteen päälle. Lordia on joskus syytetty myös saatananpalvonnasta. Yhtye on kiistänyt väitteet.
Jäsenet > Nykyiset jäsenet

Mr. Lordi – laulu (1992–, alkuperäinen)
Kone – kitara (2022–)
Hiisi – basso (2019–)
Hella – koskettimet, laulu (2012–)
Mana – rummut (2012–)
Jäsenet > Entiset jäsenet

Amen – kitara (1996–2022, alkuperäinen)
G-Stealer – basso (1996–1999, alkuperäinen)
Magnum – basso (1999–2002)
Enary – kosketinsoittimet (1997–2005, alkuperäinen)
Kalma – basso (2002–2005)
Kita – rummut, laulu (2000–2010, alkuperäinen)
Awa – kosketinsoittimet (2005–2012)
OX – basso (2005–2019)
Otus – rummut (2010–2012)
Jäsenet > Kiertuejäsenet

The Drummer – rummut (2012)
Nalle – koskettimet (2015, 2017, 2023)
Julkaisut > Albumit

Lordi on julkaissut yksitoista itsenäistä studioalbumia ja yhden seitsemän studioalbumin kokonaisuuden vuoteen 2023 mennessä. Yhtye äänitti ensimmäisen pitkäsoittonsa Bend Over and Pray the Lord vuosina 1997–1999, mutta albumi jäi Lordin silloisen levy-yhtiön mentyä konkurssiin. Sen alkuperäiset kappaleet julkaistiin vuonna 2012 Scarchives Vol. 1 -kokoelmalla.
| Julkaistu | Albumi | TOP50/FIN  |
| --- | --- | --- |
| 1. marraskuuta 2002 | Get Heavy | 3. |
| 14. huhtikuuta 2004 | The Monsterican Dream | 4. |
| 1. maaliskuuta 2006 | The Arockalypse | 1. |
| 29. lokakuuta 2008 | Deadache | 5. |
| 15. syyskuuta 2010 | Babez for Breakfast | 9. |
| 1. maaliskuuta 2013 | To Beast or Not to Beast | 8. |
| 31. lokakuuta 2014 | Scare Force One | 13. |
| 16. syyskuuta 2016 | Monstereophonic – Theaterror vs. Demonarchy | 10. |
| 25. toukokuuta 2018 | Sexorcism | 19. |
| 31. tammikuuta 2020 | Killection | 8. |
| 26. marraskuuta 2021 | Lordiversity: 1. Skelectric Dinosaur 2. Superflytrap 3. The Masterbeast From The Moon 4. Abusement Park 5. Humanimals 6. Abracadaver 7. Spooky Sextravaganza Spectacular | 15. |
| 31. maaliskuuta 2023 | Screem Writers Guild | 7. |
| 11. maaliskuuta 2025 | Limited Deadition |  |
Oheistuotteet

Lordin oheistuotteiden suunnittelusta ja ulkonäöstä vastaa pääasiassa Mr. Lordi, joka on aina ollut halukas tuotteistamaan Lordia esikuvansa Kissin tavoin. Myös Hella on osallistunut oheistuotteiden suunnitteluun.
Yhtyeelle on vuodesta 2003 lähtien muodostunut perinteeksi julkaista tiettyjä oheistuotteita tietyin aikavälein, kuten vuosittainen Lordi-seinäkalenteri, ”naamapaidat” jokaisesta yhtyeen jäsenestä aina uusien esiintymisasujen myötä sekä ”kiertuepaita” ja -kirja kiertueen aikana. Lisäksi Lordi on julkaissut muun muassa plektroja, seinälippuja, tarroja, keräilykortteja, päähineitä, sarjakuvia, tupakansytyttimiä, kirjoja, virvoitusjuomia, postitustarvikkeita, toimistotarvekkeita ja ilotulitteita. Lordi Colaa myytiin aikanaan 1,5 miljoonaa litraa. Vuonna 2010 julkaistiin iPhonelle ja iPadille Lordi-aiheinen videopeli Lordi The Game. Nykyisin lähes kaikki Lordi-tuotteet ovat myynnissä vain Lordin konserteissa, mutta pieni osa on saatavilla Levykauppa Äx -verkkokaupassa ja Lordin omassa verkkokaupassa.
Lordi ilmoitti 31.10.2018, että Sextourcism-kiertueen myyntikojuihin on tulossa myyntiin rajoitettu erä Lordildo-nimeä kantavia vibraattoreja.
11. tammikuuta 2019 tuli myyntiin rajoitettu erä Lapin Panimon valmistamaa Lordi-olutta. Olut on amber lager -tyylinen vahvuudeltaan 5.2 %. Mr. Lordi on suunnitellut oluen etiketin, ja osassa pulloista on hänen nimikirjoituksensa.
Alex Formenton

| Alex Formenton |
| --- | --- |

Henkilötiedot
Syntynyt: 13. syyskuuta 1999 (ikä 25) Barrie, ON, Kanada
Kansalaisuus:   Kanada
Jääkiekkoilija
Lempinimi:  Forms
Pelipaikka:  vasen laitahyökkääjä
Maila:  vasen
Pituus:  188 cm
Paino:  75 kg
Pelaajaura
Pääsarjaura:  2017–
Aik. seurat:  London Knights (OHL) Ottawa Senators (NHL) Belleville Senators (AHL) HC Ambrì-Piotta (NL)
NHL-varaus:  47. varaus, 2017 Ottawa Senators
Alex Formenton (s. 13. syyskuuta 1999 Barrie, Ontario, Kanada) on kanadalainen uransa lopettanut jääkiekkoilija. Hän oli pelipaikaltaan vasen laitahyökkääjä.
Pelityyli

The Sports Forecaster -sivuston mukaan Formenton on nopea hyökkääjä, joka on myös vaarallinen hyökkäyspään pelaaja. Hänen tulisi kuitenkin lisätä voimaa ja massaa.
Ura > Seuraura

Formenton pelasi kauden 2013–2014 Toronto Nationalsin ja kauden 2014–2015 Mississauga Rebelsin junioreissa, jonka jälkeen London Knights varasi hänet 216. pelaajana OHL:n varaustilaisuudessa 2015. Kauden 2015–2016 Formenton pelasi vielä OJHL-junioriliigan Aurora Tigersiin. Kaudeksi 2016–2017 hän siirtyi Knightsin OHL-joukkueeseen, jossa Formentonin tulokaskausi toi runkosarjassa 26 tehopistettä. Hänet valittiin kauden päätteeksi liigan tulokkaiden toiseen tähdistökentälliseen. Formenton pelasi kauden aikana myös CHL Top Prospects Gamessa.
Ottawa Senators varasi Formentonin toisella kierroksella 47. pelaajana NHL:n varaustilaisuudessa 2017. Hän teki jo saman vuoden lokakuussa kolmivuotisen tulokassopimuksen joukkueen kanssa. Formenton otti harjoitusleirin päätteeksi paikan Senatorsin NHL-vahvuudesta. Hän teki NHL-debyyttinsä kauden 2017–2018 toisella kierroksella 7. lokakuuta 2017 Detroit Red Wingsia vastaan. Formentonista tuli Senatorsin seurahistorian kaikkien aikojen nuorin NHL-debytantti. Hän sai ottelussa jääaikaa 4.54 minuuttia. Ottelu jäi Formentonin alkukauden ainoaksi NHL:ssä ja hänet lähetettiin noin puolitoista viikkoa myöhemmin takaisin Knightsin OHL-joukkueen vahvuuteen. Hän oli joukkueen paras maalintekijä ja kolmanneksi paras pistemies tehoilla 29+19=48. Pudotuspeleissä Formenton oli Knightsin paras pistemies ja maalintekijä tehoilla 5+2=7. OHL-kauden jälkeen, huhtikuussa 2018 hän siirtyi amatööritry-out -sopimuksella AHL-joukkue Belleville Senatorsin vahvuuteen. Formenton pelasi siellä kaksi runkosarjaottelua ilman tehopisteitä.
Alkukaudella 2017–2018 Formenton pelasi Ottawa Senatorsissa yhdeksän runkosarjaottelua tehden yhden maalin, joka syntyi 30. lokakuuta 2018 vieraissa Arizona Coyotesia vastaan. Marraskuussa seura lähetti hänet takaisin London Knightsin OHL-joukkueen vahvuuteen. Formenton nimettiin joukkueen varakapteeniksi.
Joulukuussa 2022 Formenton siirtyi vuoden mittaisella sopimuksella Sveitsin pääsarjan HC Ambrì-Piottaan oltuaan rajoittamaton vapaa agentti. Ambrì-Piotta tiedotti, että sopimus Formentonin kanssa arvioidaan uudelleen, jos hänet todetaan syylliseksi vuoden 2018 Nuorten Kanadan maajoukkuepelaajien suorittamaan joukkoraiskaukseen. Senatorsin GM Pierre Dorion ei selventänyt, liittyikö Formentonin sopimustilanne tutkintaan, vaikka mediassa spekuloitiin Formentonin mahdollisesta kytkennästä tutkintaan olevan pääsyy umpikujaan Senatorsin kanssa. Ottawa yritti kaupata Formentonin oikeuksia vuoden 2023 varaustilaisuudessa, mutta Dorion ei onnistunut löytämään kauppakumppania.
Tammikuussa 2024 Ambrì-Piotta tiedotti Formentonin jättävän joukkueen henkilökohtaisista syistä ja palaavan Kanadaan. . Neljä päivää myöhemmin Formenton antautui itse Londonin poliisille. Helmikuussa 2024 Londonin poliisi tiedotti, että Formenton on syytetty raiskauksesta. Elokuussa 2024 oikeusdokumenteista käy ilmi, että Formenton on lopettanut pelaajauransa ja siirtynyt työskentelemään rakennusalalle.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Buffalo 2018 | jääkiekko |  |
Formenton edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden.
Luettelo Etelä-Savon kansakouluista

Ahvenanmaa
Etelä-Karjala
Etelä-Pohjanmaa
Etelä-Savo
Kainuu
Kanta-Häme
Keski-Pohjanmaa
Keski-Suomi
Kymenlaakso
Lappi
Pirkanmaa
Pohjanmaa
Pohjois-Karjala
Pohjois-Pohjanmaa
Pohjois-Savo
Päijät-Häme
Satakunta
Uusimaa
Varsinais-Suomi
Luovutetut alueet
Suomen ensimmäiset
Tämä artikkeli on luettelo Etelä-Savon kansakouluista.
Anttola

| Kansakoulu | Koordinaatit | Paikka |
| --- | --- | --- |
Hauhalan kansakoulu: 
Kirkonkylän kansakoulu (Anttola): 
Kääriälän kansakoulu: 
Pitkälahden kansakoulu (Anttola): 
Ruokolan kansakoulu (Anttola): 
Saukonsalon kansakoulu: 
Yliveden kansakoulu: 
Anttolan kansalaiskoulu:
Enonkoski

| Kansakoulu | Koordinaatit | Paikka |
| --- | --- | --- |
| Hanhijärven kansakoulu (Enonkoski) |  | Hanhijärvi |
Ihamaniemen kansakoulu: 
Kirkonkylän kansakoulu (Enonkoski): 
Paakkunalan kansakoulu: 
| Simanalan kansakoulu |  | Simanala |
Pihlasmäen kansakoulu: 
Suurenmäen kansakoulu: 
Paakkunalan kansalaiskoulu ja apukoulu:
Haukivuori

| Kansakoulu | Koordinaatit | Paikka |
| --- | --- | --- |
Aseman kansakoulu (Haukivuori): 
Häkkilän kansakoulu (Haukivuori): 
Kantalan kansakoulu: 
Kirkonkylän kansakoulu (Haukivuori): 
Moilalan kansakoulu: 
Nykälän kansakoulu: 
Pitkäahon kansakoulu: 
Pohjalahden kansakoulu: 
Taipaleen kansakoulu (Haukivuori): 
Tervalahden kansakoulu: 
Haukivuoren kansalaiskoulu:
Heinävesi

| Kansakoulu | Koordinaatit | Paikka |
| --- | --- | --- |
| Kerman kansakoulu |  | Kerma |
| Kirkonkylän kansakoulu (Heinävesi) |  | Heinäveden kirkonkylä |
| Kuittuan kansakoulu |  | Kuittua |
Kypärän kansakoulu: 
Lajunlahden kansakoulu: 
Lammun kansakoulu (Heinävesi): 
Lepikkomäen kansakoulu: 
Malkkilan kansakoulu: 
| Palokin kansakoulu |  | Palokki |
| Petruman kansakoulu |  | Petruma |
Pyylin kansakoulu: 
Pölläkän kansakoulu: 
| Rummukkalan kansakoulu |  | Rummukkala |
Sapun kansakoulu: 
| Sarvikummun kansakoulu |  | Sarvikumpu |
Suurmäen kansakoulu: 
Särkelän kansakoulu (Heinävesi): 
| Tetrivaaran kansakoulu |  | Tetrivaara |
Torvelan kansakoulu: 
| Varistaipaleen kansakoulu |  | Varistaipale |
| Vihtarin kansakoulu |  | Vihtari |
Viitalahden kansakoulu: 
Heinäveden kansalaiskoulu: